Бог Госпо́дь и яви́ся нам, благослове́н Гряды́й во Имя Госпо́дне.

**Тропарь воскресный, глас 2:**

Егда снизшел еси к смерти, Животе Безсмертный, / тогда ад умертвил еси блистанием Божества: / егда же и умершия от преисподних воскресил еси, / вся силы небесныя взываху: // Жизнодавче, Христе Боже наш, слава Тебе.

**Богородичен**

Вся паче смысла,/ Вся преславная Твоя, Богородице, таинства,/ чистоте запечатанной, и девству храниму,/ Мати позналася еси неложна,/ Бога рождши истиннаго; // Того моли спастися душам нашим.

**Кондак**

Воскресл еси от гроба, Всесильне Спасе,/ и ад видев чудо, ужасеся,/ и мертвии восташа;/ тварь же видящи срадуется Тебе,/ и Адам свеселится,/ и мир, Спасе мой, воспевает Тя присно.

**В субботу, всем святым и за умерших**

**Тропари, глас 2:**

Апстоли, мченицы и прорцы, / святтелие, преподбнии и пра́веднии, / дбре пдвиг совершвшии и вру соблдшии,/ дерзновение имще ко Спсу, / о нас Того́, ко Блга, молте // спастися, млимся, душм ншим.

Сла́ва: Помяни́, Го́споди, я́ко Благ, ду́ши раб Твои́х /, и, ели́ка в житии́ согреши́ша, прости́, / никто́же бо безгре́шен, то́кмо Ты, // моги́й и преста́вленным да́ти поко́й.

И ны́не: Ма́ти Свята́я неизрече́ннаго Све́та, / а́нгельскими Тя пе́сньми почита́юще, // благоче́стно велича́ем.

**Апостолу Фоме, глас 2:**

Ученик Христов быв, / Божественнаго собора апостольскаго сопричастник, / неверствием бо Христово Воскресение известив / и Того пречистую страсть осязанием уверив, / Фомо всехвальне, // и ныне нам проси мира и велия милости.

**Усекновению главы Иоанна Крестителя, Тропа́рь, гла́с 2:**

Па́мять пра́веднаго с похвала́ми, / тебе́ же довле́ет свиде́тельство Госпо́дне, Предте́че: / показа́л бо ся еси́ вои́стинну и проро́ков честне́йший, / я́ко и в струя́х Крести́ти сподо́бился еси́ пропове́даннаго. / Те́мже за и́стину пострада́в ра́дуяся,/ благовести́л и су́щим во а́де, Бо́га я́вльшагося пло́тию, / взе́млющаго гре́х ми́ра,// и подаю́щаго на́м ве́лию ми́лость.

**Тропа́рь Борису и Глебу, страстотерпцам, гла́с 2:**

Правди́вая страстоте́рпца, / и и́стинная Ева́нгелия Христо́ва послу́шателя,/ целому́дренный Рома́не, с незло́бивым Дави́дом, / не сопроти́в ста́ста врагу́ су́щу бра́ту,/ убива́ющему телеса́ ва́ша, / душа́м же косну́тися не могу́щу: / да пла́чется у́бо злы́й властолю́бец, / вы́ же ра́дующеся с ли́ки Ангельскими, / предстоя́ще Свя́те́й Тро́ице, / моли́теся о стране нашей Богоуго́дней бы́ти, // и сыново́м росси́йским спасти́ся.

**Матроне блаженной, Московской, глас 2:**

Богом умудренную блаженную старицу Матрону,/ земли Тульския процветение / и града Москвы преславное украшение,/ восхвалим днесь, вернии./ Сия бо света дневнаго не познавши, / светом Христовым просветися/ и даром прозрения и исцеления обогатися./ Пресельница же и странница на земли бывши, / ныне в чертозех небесных Престолу Божию предстоит // и молится о душах наших.